MODIFICACIÓN DO REGULAMENTO DO SERVIZO PÚBLICO DE TRANSPORTE DE VIAXEIROS EN AUTOMÓBILES LIXEIROS DE ALUGAMENTO CON CONDUTOR, AUTO-TAXI, DO CONCELLO DE SANXENXO.
ADMINISTRACIÓN LOCAL — Municipal — Sanxenxo (Ordenanzas e Regulamentos, 14/06/2022)

Aos efectos de cumprimentar o disposto no art.70.2 da Lei 7/85, do 2 de abril, Reguladora das bases do réxime local se publica íntegro o texto da “MODIFICACIÓN DO REGULAMENTO DO SERVIZO PÚBLICO DE TRANSPORTE DE VIAXEIROS EN AUTOMÓBILES LIXEIROS DE ALUGAMENTO CON CONDUTOR (AUTO-TAXI) DO CONCELLO DE SANXENXO” unha vez aprobada definitivamente por non terse presentado ningunha reclamación á aprobación inicial. PRIMEIRO: aprobar a modificación do “REGULAMENTO DO SERVIZO PÚBLICO DE TRANSPORTE DE VIAXEIROS EN AUTOMÓBILES LIXEROS DE ALUGAMENTO CON CONDUTOR (AUTO-TAXI) DO CONCELLO DE SANXENXO” que a continuación se transcribe: 1º) Artigo 1.3. En canto ao non previsto neste Regulamento, aplicaránselle as normas establecidas no Real Decreto 763/79, do 16 de marzo, polo que se aproba o Regulamento Nacional dos Servizos Urbanos e Interurbanos de Transportes en Automóbiles Lixeiros, o Real Decreto 1211/1990, do 28 de setembro, que aproba o Regulamento da Lei de Ordenación de Transportes Terrestres, a Orde do 4 de febreiro de 1993, que desenvolve o Regulamento da Lei de Ordenación dos Transportes Terrestres, o Decreto 103/2018, do 13 de setembro, polo que se aproba o Regulamento da Lei 4/2013, do 30 de maio, de transporte público de persoas en vehículos de turismo de Galicia, así como a restante normativa de transportes que resulte aplicable, a lexislación sobre tráfico, circulación de vehículos e seguridade viaria e demais disposicións vixentes na materia.2º) Artigo 25.6. No seu caso, poderán contar coa adaptación precisa para o traslado de persoas en cadeira de rodas, cumprindo as normativas de homologación precisas, a normativa autonómica vixente e obtendo as autorizacións de transporte interurbano necesarias.3º) Artigo 26.3, 26.5, 26.6 e 26.10.: -Artigo 26.3. A súa capacidade será como mínimo de cinco pasaxeiros, incluído o condutor e de sete como máximo. Non obstante, poderán autorizarse vehículos de ata nove prazas, incluída a da persoa condutora, cando ditos vehículos estean adaptados para o transporte de unha ou mais persoas con mobilidade reducida en cadeira de rodas, estándose ao disposto no artigo 25 da Lei 4/2013, de 30 de maio, de Transporte público de persoas en vehículos de turismo de Galicia. -Artigo 26.5. Nas dúas portas dianteiras, baixo o tirador, e comezando dende o extremo dianteiro destas, figurarán o número de licenza, o escudo do Concello de Sanxenxo e a lenda “Sanxenxo taxi”, neste orde. Seguindo a disposición gráfica do modelo que se presenta no Anexo I deste Regulamento. -Artigo 26.6. O número da licenza figurará ademais na parte superior esquerda da lúa traseira, cun tamaño de 6x8cm. -Artigo 26.10. Os vehículos afectos ás licenzas de auto-taxi do Concello de Sanxenxo, levarán aparato contador taxímetro, debidamente comprobado e precintado, situado na parte dianteira do interior da carrocería, de forma que en todo momento resulte completamente visible dende as prazas traseiras, o número correspondente á tarifa aplicada, o prezo do servizo e os correspondentes suplementos, de forma diferenciada, debendo estar iluminado dende a posta de sol ata ao amañecer. Igualmente, no teito do vehículo, acoplarase un módulo indicador de taxi multitarifas, que mostrará a tarifa que se aplica en cada momento, xunto coa luz verde de libre, que se conectará coa baixada de bandeira do aparato taxímetro. O cal se situará na parte dianteira, na marxe dereita do teito do vehículo. Ademais, este módulo deberá contar coa imaxe corporativa. Imaxe especificada no Anexo I deste Regulamento.4º) Artigo 35. Todos os condutores de vehículos adscritos a licenzas municipais deberán prestar o servizo aseados e correctamente vestidos e calzados. Queda prohibida a utilización durante a prestación de servizo de chándal, roupa de deporte, camisetas de tirantes, chancas e pantalóns curtos.5º) Artigo 38. Durante a prestación do servizo os condutores deberán ir provistos dos seguintes documentos: a) A copia da licenza e da autorización interurbana que habilite a prestación do servizo, referidos ó vehículo do que se trate. b) O permiso de circulación do vehículo, a súa ficha de características e a xustificación de que se superou a inspección técnica (ITV) correspondente. c) Póliza de seguro en vigor, xunto co xustificante de pagamento. d) Permiso de conducir da persoa condutora do vehículo. e) Certificado de aptitude profesional da persoa condutora. f) Follas de queixas e reclamacións axustadas a normativa vixente. g) Un exemplar da ordenanza municipal reguladora do servizo, e da lei autonómica vixente. h) As direccións e emprazamentos de centros sanitarios, comisarías de policía, bombeiros e demais servizos de urxencia ou, no seu defecto, un navegador que as recolla. i) Un rueiro da localidade de adscrición da licenza, cando este dispoñible, ou, no seu defecto, un navegador actualizado. j) Un exemplar oficial da tarifa vixente, que deberá estar a disposición das persoas usuarias en formato braille. k) Unha copia do contrato de traballo da persoa condutora asalariada, no seu caso, e último TC2 ou documento que o substitúa. l) A acreditación da verificación do taxímetro. m) O contrato subscrito entre as partes para o caso de concertación previa con toma de persoas viaxeiras fora do término municipal correspondente, no suposto do artigo 43.2 do decreto 103/2018.”” 6º) Artigo 39. O concello ordenará e sinalizará as paradas e a súa situación, a capacidade de vehículos en cada unha e a súa forma de estacionamento. No caso de imposibilitarse por obras ou festexos o acceso ás paradas sinaladas, o concello determinará unhas paradas provisionais para a prestación do servizo, realizando as instalacións oportunas. Os vehículos auto-taxi con licenza concedida polo Concello de Sanxenxo, poderán acudir a calquera das paradas, sen maior límite que a súa capacidade.7º) Artigo 41.1. Para contratar o servizo de auto-taxi acudirase ás paradas, ben persoalmente ou ben mediante chamada telefónica ou a través do servizo de radiotaxi. Tamén será posible mediante a súa chamada na vía publica, utilizando outros medios telemáticos, mediante a súa reserva previa ou por outros modos que puideran estar establecidos pola normativa de desenrolo da lei 4/2013. Os vehículos situaranse nas paradas por rigorosa orde de chegada, debendo respectarse escrupulosamente esta orde para a prestación do servizo.8º) Artigo 52.5. As tarifas irán expostas no vehículo a disposición dos usuarios e serán de obrigada observancia para os titulares das licenzas, os condutores dos vehículos e os viaxeiros. Seguindo o deseño gráfico exposto no Anexo I deste Regulamento.9º) Artigo 53.5. Se o servizo fose requirido por teléfono, o contador do taxímetro deberase poñer en funcionamento no momento en que se inicie a marcha con fin de recoller ao usuario no lugar indicado por éste. En todo caso, o importe máximo do taxímetro no momento da recollida efectiva da persoa usuaria non poderá superar o importe correspondente ao mínimo establecido para o inicio do servizo.